ইহুদিদের মিদরাস (Midrash) Pirkei DeRabbi Eliezer এর ৩০ নং অধ্যায়ে ইসমাঈল(আ.) এর মরুভূমিতে বসবাসের বিস্তারিত বিবরণ আছে। ইসমাঈল(আ.) এর ২ জন স্ত্রীর নাম সেখানে পাওয়া যায়—আয়িশাহ ও ফাতিমাহ।[42] নবী মুহাম্মাদ(ﷺ) এর একজন স্ত্রী ও কন্যার নামের সাথে হুবহু মিল। এই মিলের কথা যদি কাকতালীয়ও ধরে নিই, তারপরেও লক্ষণীয় যে, ‘আয়িশাহ’ ও ‘ফাতিমাহ’এই দুইটি নামই বিশুদ্ধ আরবি নাম। আয়িশাহ (عائشة) অর্থ প্রাণময়/জীবন্ত (alive) এবং ফাতিমাহ ( ( فاطمة‎ অর্থ ‘বিরত থাকা’ (to abstain)।[43] ইসমাঈল(আ.) এর স্ত্রীদের আরবি নাম সহীহ বুখারীর হাদিসের তথ্যকেই সমর্থন করছে যে, ইসমাঈল(আ.) আরবভূমিতে ছিলেন, আরবদের সাথে তাঁর বৈবাহিক সম্পর্ক স্থাপিত হয়েছিল। আমরা ইতিমধ্যেই দেখেছি যে, বাইবেল অনুযায়ী আরবভূমি ছিল মক্কা-মদীনা।